PMIndiaData/PMIndiaSum huggingface dataset:
પ્રધાનમંત્રીએ મહાત્મા ગાંધીને તેમની પુણ્યતિથિ પર યાદ કર્યા

પ્રધાનમંત્રી શ્રી નરેન્દ્ર મોદીએ મહાત્મા ગાંધીને તેમની પુણ્ય તિથિ પર શ્રદ્ધાંજલિ અર્પણ કરી છે. આજે, શહીદ દિવસ પર, પ્રધાનમંત્રીએ તમામ મહાન લોકોને પણ શ્રદ્ધાંજલિ આપી જેમણે હિંમતપૂર્વક આપણા રાષ્ટ્રનું રક્ષણ કર્યું. એક ટ્વિટમાં, પ્રધાનમંત્રીએ કહ્યું; "બાપુને તેમની પુણ્યતિથિ પર યાદ કરીએ છીએ. તેમના ઉમદા આદર્શોને વધુ લોકપ્રિય બનાવવાનો અમારો સામૂહિક પ્રયાસ છે. આજે, શહીદ દિવસ પર, આપણા રાષ્ટ્રની હિંમતપૂર્વક રક્ષા કરનારા તમામ મહાન લોકોને શ્રદ્ધાંજલિ આપીએ છીએ. તેમની સેવા અને બહાદુરી હંમેશા યાદ રાખવામાં આવશે."
પ્રધાનમંત્રીએ 30મી જાન્યુઆરી, 2022ના રોજ મન કી બાત માટે નાગરિકોને તેમના વિચારો અને સૂચનો શેર કરવા આમંત્રણ આપ્યું

પ્રધાનમંત્રી શ્રી નરેન્દ્ર મોદીએ રવિવારે, 30મી જાન્યુઆરી, 2022ના રોજ યોજાનારી મન કી બાત માટે નાગરિકોને તેમના વિચારો અને સૂચનો શેર કરવા આમંત્રણ આપ્યું છે. એક ટ્વિટમાં, પ્રધાનમંત્રી કહ્યું; "આ મહિનાની 30મી તારીખે, 2022ની પ્રથમ #
નેટવર્ક 18 દ્વારા આયોજીત રાઇજિંગ ઈન્ડિયા સમીટને પ્રધાનમંત્રીનું સંબોધન

પ્રધાનમંત્રી શ્રી નરેન્દ્ર મોદીએ આજે નેટવર્ક 18 દ્વારા આયોજીત રાઇજિંગ ઈન્ડિયા સમિટને સંબોધન કર્યું હતું. તેમણે કહ્યું કે આપણે જ્યારે દેશના સંદર્ભમાં રાઈઝ (ઉદય) ની વાત કરીએ છીએ ત્યારે તેનો સંદર્ભ ખૂબ જ વ્યાપક હોય છે. તેમણે કહ્યું કે અર્થતંત્રના ઉદય ઉપરાંત રાઇજિંગ ઈન્ડિયાનો અર્થ ભારતના લોકોમાં સ્વમાનનો ઉદય એવો અર્થ પણ થાય છે. તેમણે કહયું કે લોકોની સંગઠીત ઈચ્છા શક્તિને પરિણામે અશક્ય બાબત પણ શક્ય બનાવી શકાય છે. તેમણે કહ્યું કે આજે આ સંગઠીત ઈચ્છાશક્તિ ન્યુ ઈન્ડિયાને સાકાર કરવા કામ કરી રહી છે. પ્રધાનમંત્રીએ કહ્યું કે ઘણા દેશોની એવી માન્યતા રહી છે કે સરકાર વિકાસ અને પરિવર્તનની આગેવાની લે છે અને નાગરિકો તેને અનુસરે છે. ભારતમાં છેલ્લા ચાર વર્ષથી આ વિચારધારમાં પરિવર્તન આવ્યું છે અને નાગરિકો આગેવાની લઇ રહ્યાં છે અને સરકાર તેને અનુસરે છે. તેમણે કહ્યું કે સ્વચ્છ ભારત યોજના ખૂબ ટૂંકા ગાળામાં એક લોક ચળવળ બની ચૂકી છે. ભ્રષ્ટાચાર સામેના હથિયાર તરીકે નાગરિકો ડીજીટલ ચૂકવણીનો ઉપયોગ કરતા થયા છે. તેમણે કહ્યું કે ભારતમાં લોકોના આ નિર્ણયને કારણે એક પરિવર્તનકારી બદલાવ આવ્યો છે. તેમણે કહ્યું કે એક વિઝન તરીકે સરકાર રાષ્ટ્રીય સ્તરે અસમતુલાની ભાવનાને દૂર કરવા પ્રયાસ કરી રહી છે. વીડિયોના માધ્યમથી તેમણે સમજાવ્યું કે ઉજ્જવલા યોજનાથી માત્ર રસોડાઓમાં જ નહીં, પરંતુ સમગ્ર પરિવારમાં પરિવર્તન આવ્યું છે. તેમણે વધુમાં જણાવ્યું કે આ દ્વારા આપણાં સામાજીક માળખામાં એક મોટી અસમતુલા નિવારવાનો પ્રયાસ કરાયો છે. તેમણે જણાવ્યું કે તે મણિપુરમાં એક દિવસ ગાળ્યા પછી અહીં આવ્યા છે. ત્યાં તેમણે સાયન્સ કોંગ્રેસનું ઉદ્દઘાટન કર્યું, સ્પોર્ટસ યુનિવર્સિટીની શિલારોપણ વિધિ કરી અને પૂર્વોત્તર માટે અન્ય કેટલીક પરિયોજનાઓની શરૂઆત કરી છે. તેમણે કહ્યું કે પૂર્વોત્તરમાં ભાવનાત્મક એકતાને ધ્યાનમાં રાખવી જરૂરી છે. તેમણે કહ્યું કે તે ‘એક્ટ ઈસ્ટ અને એક્ટ ફાસ્ટ ફોર ઈન્ડિયાઝ ઈસ્ટ’ મંત્ર લઈને કામ કરી રહ્યા છે. તેમણે જણાવ્યું કે આમાં માત્ર પૂર્વોત્તરનો સમાવેશ થતો નથી, પરંતુ પૂર્વ ઉત્તર પ્રદેશ, બિહાર, પશ્ચિમ બંગાળ અને ઓડીશા વગેરેને આવરી લેવાયા છે. તેમણે આસામમાં ગેસ ક્રેકર પ્રોજેક્ટનું, ગોરખપુર, બરૌની અને સિંદરીમાં ફર્ટિલાઈઝર પ્લાન્ટ પુનર્જીવિત કરવાનું, હલ્દીયા ગેસ પાઈપ લાઈન અને ધોળા સદિયા બ્રીજનું ઉદાહરણ આપ્યું હતું અને જણાવ્યું હતું કે આ વિસ્તારમાં પરિયોજનાઓ કઈ રીતે ચાલુ કરવામાં આવી છે. તેમણે કહ્યું કે પૂર્વ ભારતમાં 12 નવા હવાઇ મથકનું નિર્માણ કરવામાં આવશે. પ્રધાનમંત્રીએ કહ્યું કે જે 18,000 ગામોમાં વિજળી પહોંચી નહોતી તેમાંથી 13,000 ગામો પૂર્વ ભારતના અને 5,000 ગામો પૂર્વોત્તરના હતા. તેમણે કહ્યું કે ટૂંક સમયમાં આ ગામોના વિજળીકરણનો લક્ષ્યાંક પૂરો કરવામાં આવશે. તેમણે કહ્યું કે સૌભાગ્ય યોજના દ્વારા દરેક ઘરને વિજળી પહોંચાડવામાં આવશે. તેમણે કહ્યું કે ઉત્તર ભારતની અલગ પડી જવાની ભાવનામાંથી એકતા તરફની ભાવના રાઇજિંગ ઈન્ડિયાને તાકાત આપશે. આરોગ્ય ક્ષેત્રની વાત કરતાં તેમણે કહ્યું કે સરકાર આ ક્ષેત્રમાં 4 સ્તંભ તરફ ધ્યાન આપી રહી છેઃ રોગ થતો અટકાવવો (
પ્રધાનમંત્રીએ ડૉ. ભીમરાવ આંબેડકર રાષ્ટ્રીય સ્મારકનો શિલાન્યાસ કર્યો, તેમણે ડૉ. આંબેડકર સ્મારક વ્યાખ્યાન પણ આપ્યું

પ્રધાનમંત્રી શ્રી નરેન્દ્ર મોદીએ આજે (21-3-2016) ડૉ. ભીમરાવ આંબેડકરના મહાપરિનિર્વાણ સ્થળ 26, અલીપુર રોડ, દિલ્હીમાં ડૉ. આંબેડકર રાષ્ટ્રીય સ્મારકનું ખાતમુહૂર્ત કર્યું. આ અવસર પર પ્રધાનમંત્રીએ વિજ્ઞાન ભવનમાં શિલાન્યાસના કાર્યક્રમ સંબંધી તકતિનું આનાવરણ કર્યું. ત્યારબાદ છઠ્ઠુ આંબેડકર સ્મારક વ્યાખ્યાન આપતા પ્રધાનમંત્રીએ દ્રઢતાપૂર્વક કહ્યું કે કેન્દ્ર સરકારની આરક્ષણ નીતિમાં કોઈ બદલાવ નહીં થાય. આ નીતિ અંતર્ગત સમાજના નબળા વર્ગોના પક્ષમાં કાર્યક્રમ ચાલતા રહેશે. તેમણે આ સંબંધમાં દુષ્પ્રચાર કરી ખોટી માહિતી ફેલાવનારાની કડક નિંદા કરી. તેમણે યાદ કરાવ્યુ કે આવા દુષ્પ્રચાર ત્યારે પણ થયા હતા, જ્યારે શ્રી વાજપેયી પ્રધાનમંત્રી હતા. ડૉ. આંબેડકરના યોગદાનને યાદ કરતા પ્રધાનમંત્રીએ કહ્યું કે આંબેડકર રાષ્ટ્રીય સ્મારક ટૂંક સમયમાં દિલ્હીના મહત્વપૂર્ણ ભવનોમાંથી એક હશે. તેમણે જાહેરાત કરી કે તેઓ સ્વયં બાબા સાહેબની જયંતી 14 એપ્રિલ, 2018ના રોજ આનું ઉદ્ઘાટન કરશે. પ્રધાનમંત્રીએ સ્પષ્ટ કર્યું કે ડૉ. આંબેડકરના સમ્માનમાં પાંચ સ્થળોને ‘પંચતીર્થ’ના રૂપમાં વિકસિત કરાવાશે. આ સ્થળોમાં, મ્હાવ સ્થિત તેમનું જન્મ સ્થળ, લંડનમાં તે સ્થળ જ્યાં તેઓ બ્રિટેનમાં અધ્યયન દરમિયાન રોકાયા હતા, નાગપુરમાં દીક્ષા ભૂમિ, દિલ્હીમાં મહાપરિનિર્વાણ સ્થળ અને મુંબઈમાં ચૈતન્ય ભૂમિનો સમાવેશ છે. આના ઉપરાંત પ્રધાનમંત્રીએ નવી દિલ્હીમાં જનપથ પર સ્થિત ડૉ. આંબેડકર ફાઉન્ડેશન ભવનનો પણ ઉલ્લેખ કર્યો. રાષ્ટ્ર પ્રત્યે ડૉ. આંબેડકરના યોગદાનની ચર્ચા કરતા પ્રધાનમંત્રીએ કહ્યું કે જ્યારે સરદાર પટેલ દેશને રાજનીતિક રૂપથી એક કરી રહ્યા હતા, ત્યારે ડૉ. આંબેડકર સંવિધાનના માધ્યમથી સમાજને એકસૂત્રમાં પરોવી રહ્યા હતા. પ્રધાનમંત્રીએ યાદ કરાવ્યું કે કેવી રીતે ડૉ. આંબેડકરે મહિલાઓને સમાન અધિકારોની વકીલાત કરી હતી, એ પણ એ સમયે જ્યારે આવા વિચારોને કડક રાજનીતિક વિરોધનો સામનો કરવો પડતો હતો. ડૉ. આંબેડકર આવા કર્મના લીધે વૈશ્વિક સ્તરે છવાઈ ગયા હતા. માર્ટિન લ્યુથર કિંગે અમેરિકામાં એ જ કહ્યું હતું. ડૉ. આંબેડકર માત્ર દલિત શ્રમિકોના જ નહિં, પરંતુ બધા મહેનત કરનારાઓના મસીહા હતા. એટલા માટે પ્રધાનમંત્રીએ આઠ કલાક કાર્ય કરવાની સમયસીમા નક્કી કરવામાં ડૉ. આંબેડકરના યોગદાનને યાદ કર્યું. હાલની નીતિગત પહેલ અને કાયદાકીય પગલાનો ઉલ્લેખ કરતાં પ્રધાનમંત્રીએ કહ્યું કે ડૉ. આંબેડકરે જ પહેલી વખત ભારતની સામુદ્રિક ક્ષમતા અને અંતર્દેશીય જળમાર્ગના સ્વપનોને જોયા હતા. આવી જ રીતે દરેક બાકી ગામોમાં વિજળી પહોંચાડવા માટે કેન્દ્ર સરકારે 2018 સુધી આ કાર્ય સંપન્ન કરવાનું વચન આપ્યું. આ ડૉ. આંબેડકરના વિઝનને પૂર્ણ કરવાની દિશામાં પ્રથમ પગલું પણ છે.
પ્રધાનમંત્રી દેશના ટોચના શિખ આગેવાનોને મળ્યા

પ્રધાનમંત્રી શ્રી નરેન્દ્ર મોદી આજે 7 લોક કલ્યાણ માર્ગ ખાતે સમગ્ર દેશના મોખરાના શિખ આગેવાનોને મળ્યા હતા. પ્રતિનિધિમંડળે શિખ સમુદાયના કલ્યાણ માટે સતત કાર્યરત રહેવા તથા પગલાં ભરવા બદલ પ્રધાનમંત્રીનો આભાર વ્યક્ત કર્યો હતો અને ખાસ કરીને 26મી ડિસેમ્બરને વીર બાળ દિવસ જાહેર કરીને ચાર સાહિબજાદેનું સન્માન કરવા બદલ આભાર વ્યક્ત કર્યો હતો. પ્રતિનિધિ મંડળના પ્રત્યેક સદસ્યએ ‘સિરોપાવ’ અને ‘સિરી સાહિબ’ દ્વારા પ્રધાનમંત્રીનું સન્માન કર્યું હતું. પ્રધાનમંત્રીએ જણાવ્યું હતું કે દેશના ઘણા પ્રાંતના લોકોને ચાર સાહિબજાદેના યોગદાન અને બલિદાન અંગે જાણકારી નથી. તેમણે યાદ અપાવી હતી કે જ્યારે પણ તેઓ શાળામાં બાળકો સમક્ષ સંબોધન કરતા હોય છે ત્યારે તેઓ હંમેશાં ચાર સાહિબજાદેનો ઉલ્લેખ કરતા હોય છે. 26મી ડિસેમ્બરને વીર બાલ દિવસ તરીકે જાહેર કરવાના નિર્ણયથી દેશના તમામ ખૂણાના બાળકોમાં તેમના વિશેની જાણકારી આવશે. પ્રધાનમંત્રીએ પોતાની મુલાકાત લેવા બદલ શિખ સમુદાયના આગેવાનોનો આભાર વ્યક્ત કર્યો હતો અને જણાવ્યું હતું કે તેમના માટે મારા ઘરના દ્વાર હંમેશાં ખુલ્લા છે. તેમણે શિખ સમુદાય સાથેના તેમના સંપર્ક અને પંજાબમાં તેમના રોકાણ દરમિયાન સમુદાય સાથે એક સાથે વિતાવેલા સમયની યાદ અપાવી હતી. પ્રધાનમંત્રીએ શિખ સમુદાયની સેવાની ભાવનાને બિરદાવી હતી અને જણાવ્યું હતું કે સમગ્ર વિશ્વને આ અંગે વધુ જાગૃત કરવાની જરૂર છે. પ્રધાનમંત્રીએ જણાવ્યું હતું કે તેમની સરકાર શિખ સમુદાયના કલ્યાણ માટે સંપૂર્ણપણે વચનબદ્ધ છે. તેમણે આ અંગે સરકારે લીધેલા કેટલાક પગલાંઓ અંગે પણ ચર્ચા કરી હતી. તેમણે અફઘાનિસ્તાનથી ગુરુ ગ્રંથ સાહિબને સંપૂર્ણ સન્માન સાથે પરત લાવવા માટે કરાયેલી ખાસ વ્યવસ્થા અંગે પણ ચર્ચા કરી હતી. તેમણે શિખ યાત્રાળુઓ માટે કરતારપુર સાહિબ કોરિડોર ખુલ્લો મૂકવા માટે સરકાર દ્વારા રાજકીય ચેનલ મારફતે કરેલા પ્રયાસની પણ ચર્ચા કરી હતી. શ્રી મનજિન્દરસિંઘ સિરસાએ જણાવ્યું હતું કે વીર બાલ દિવસની ઉજવણી કરવાના નિર્ણયથી ચાર સાહિબજાદેના બલિદાન અંગે દેશભરમાં જાગૃત્તિ આવશે. જાથેદાર તખ્ત શ્રી પટણા સાહિબે કરતારપુર સાહિબ કોરિડોરને ફરીથી ખુલ્લો મૂકવા તથા લંગર પરથી જીએસટી નાબૂદ કરવા જેવા લેવાયેલા પગલા બદલ પ્રધાનમંત્રીનો આભાર વ્યક્ત કર્યો હતો. તેમણે ઉમેર્યું હતું કે શિખ સમુદાય માટે પ્રધાનમંત્રીએ લીધેલા સંખ્યાબંધ પગલાથી એ પુરવાર થાય છે કે તેઓ હૃદયથી શિખ છે. રાષ્ટ્રીય લઘુમતિ પંચના ભૂતપૂર્વ ચેરમેન શ્રી તારલોચન સિંઘે જણાવ્યું હતું કે સ્વતંત્રતા બાદ પહેલી વાર શિખ સમુદાયના યોગદાનને માન્યતા મળી છે જેમણે ભાગલા દરમિયાન મોટી સંખ્યામાં જીવનનું બલિદાન આપ્યું હતું. તેમણે શિખ સમુદાયના યોગદાનને વિશ્વના મંચ પર રજૂ કરવા બદલ પ્રધાનમંત્રીનો આભાર વ્યક્ત કર્યો હતો.
પ્રધાનમંત્રીએ આંધ્ર પ્રદેશના ચિત્તૂરમાં બસ દુર્ઘટનામાં થયેલી જાનહાનિ પર શોક વ્યક્ત કર્યો; પીડિતો માટે PMNRF તરફથી એક્સ-ગ્રેશિયા મંજૂર કર્યા

પ્રધાનમંત્રી શ્રી નરેન્દ્ર મોદીએ આંધ્ર પ્રદેશના ચિત્તૂરમાં થયેલી એક દુ:ખદ બસ દુર્ઘટનામાં જીવ ગુમાવનારાએ પ્રત્યે શોક વ્યક્ત કર્યો છે. પ્રધાનમંત્રીએ મૃતકના નજીકના સંબંધીઓને 2 લાખ રૂ.ની અને અકસ્માતમાં ઘાયલ થયેલા લોકોને 50,000 રૂ. પ્રાઇમ મિનિસ્ટર નેશનલ રિલીફ ફંડ (
ક્રિકેટર ઋષભ પંતના અકસ્માતથી પીએમ દુઃખી

પ્રધાનમંત્રી શ્રી નરેન્દ્ર મોદીએ જાણીતા ક્રિકેટર ઋષભ પંતના અકસ્માત પર દુ:ખ વ્યક્ત કર્યું છે. પ્રધાનમંત્રી શ્રીએ ટ્વીટ કર્યું; “જાણીતા ક્રિકેટર ઋષભ પંતના અકસ્માતથી વ્યથિત. હું તેના સારા સ્વાસ્થ્ય અને સુખાકારી માટે પ્રાર્થના કરું છું. @
ફ્રાન્સના સંરક્ષણ પ્રધાન ડ્રિયાન પ્રધાનમંત્રી મોદીને મળ્યા

ફ્રાન્સના સંરક્ષણ પ્રધાન શ્રી જીયન-યેવ્સ લિ ડ્રિયાન આજે પ્રધાનમંત્રી શ્રી નરેન્દ્ર મોદીને મળ્યા હતા. પ્રધાન લિ ડ્રિયાને જમ્મુ-કાશ્મીરમાં ઉરીમાં 18 સપ્ટેમ્બર, 2016ના રોજ થયેલા આતંકવાદી હુમલાના પીડિતો માટે દિલસોજી વ્યક્ત કરી હતી અને આતંકવાદનો સામનો કરવા દ્વિપક્ષીય સહકારને મજબૂત બનાવવાનો ઇરાદો વ્યક્ત કર્યો હતો. તેમણે જણાવ્યું હતું કે, આતંકવાદ સામેની લડાઈમાં ફ્રાન્સ હંમેશા ભારતની સાથે છે. પ્રધાન લિ ડ્રિયાને પ્રધાનમંત્રીને દ્વિપક્ષીય સંરક્ષણ સહકારની વર્તમાન સ્થિતિ પર જાણકારી આપી હતી. પ્રધાનમંત્રીએ આજે સવારે 36 રફાલ યુદ્ધ વિમાનોની ખરીદી પર બંને દેશની સરકાર વચ્ચે થયેલી સમજૂતીને આવકારી હતી અને આ વિમાનોની ડિલિવરી ઝડપથી અને સમયસર કરવા જણાવ્યું હતું.
પ્રધાનમંત્રીએ જણાવ્યું કે, ભારત મહામારી સામે લડવા મિત્ર દેશોને શક્ય તમામ મદદ કરવા તૈયાર છે

પ્રધાનમંત્રી શ્રી નરેન્દ્ર મોદીએ જણાવ્યું હતું કે, ભારત મહામારી સામે લડવા પોતાના મિત્ર દેશોની શક્ય તમામ મદદ કરશે. પ્રધાનમંત્રી શ્રી નરેન્દ્ર મોદીએ ઇઝરાયેલના પ્રધાનમંત્રી બેન્જામિન નેતાન્યાહૂને ટ્વીટ પર જવાબ આપ્યો હતો. નેતાન્યાહૂએ ઇઝરાયેલના ક્લોરોક્વિનને પુરવઠો પૂરો પાડવા ભારતના નિર્ણય બદલ પ્રધાનમંત્રીનો આભાર માન્યો હતો. પ્રધાનમંત્રી મોદીએ જણાવ્યું હતું કે, “આપણે આ મહામારીનો સંયુક્તપણે સામનો કરી રહ્યાં છીએ. ભારત પોતાના મિત્ર દેશોને શક્ય તમામ મદદ કરવા તૈયાર છે. ઇઝરાયેલના લોકોના સ્વાસ્થ્ય અને સુખાકારી માટે પ્રાર્થના.”
આવક પરના વેરા બાબતે બમણા વેરા નાબૂદ કરવા અને નાણાંકીય કરચોરી અટકાવવા માટે ભારત અને સ્લોવેનિયા વચ્ચે પ્રણાલિમાં સુધારા અંગે પ્રોટોકોલ

પ્રધાનમંત્રી શ્રી નરેન્દ્ર મોદીના અધ્યક્ષસ્થાને આવકવેરા બાબતે બમણા વેરા નાબૂદ કરવા અને નાણાંકીય કરચોરી અટકાવવા માટે ભારત અને સ્લોવેનિયા વચ્ચે પ્રણાલિમાં સુધારા અંગેના પ્રોટોકોલ પર હસ્તાક્ષર માટે મંજૂરી અપાઈ છે. પ્રોટોકોલમાં સુધારાને પગલે કરવેરા સંબંધિત માહિતીના આદાન પ્રદાનના હાલનાં માળખાંનો વ્યાપ વધશે, જેનાથી બંને દેશો કરચોરી અટકાવી શકાશે અને કરવેરા ટાળવાની માનસિકતા પણ બદલી શકાશે, ઉપરાંત, બંને દેશો કરવેરા ઉઘરાવવાની પ્રક્રિયામાં એકબીજાની મદદ કરી શકશે.
પ્રધાનમંત્રીશ્રીએ શ્રી પિનરાઈ વિજયનને કેરળના મુખ્યમંત્રી પદના શપથ લેવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ શ્રી પિનરાઈ વિજયનને કેરળના મુખ્યમંત્રી પદના શપથ ગ્રહણ કરવા બદલ અભિનંદન પાઠ્યા છે. એક ટવીટમાં પ્રધાને કહ્યું કે, "શ્રી@vijayanpinarayiજી ને મુખ્યમંત્રી પદના શપથ ગ્રહણ કરવા અને તેમનો બીજો કાર્યકાળ શરૂ કરવા બદલ અભિનંદન."
પ્રધાનમંત્રીએ શિક્ષક પર્વ સંમેલનના ઉદ્ઘાટન પ્રસંગે સંબોધન કર્યું, શિક્ષણ ક્ષેત્ર માટે સંખ્યાબંધ મહત્વપૂર્ણ પહેલોનો પણ પ્રારંભ કર્યો

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સિંગના માધ્યમથી શિક્ષક પર્વ સંમેલનના ઉદ્ધાટન પ્રસંગે સંબોધન કર્યું હતું. તેમણે આ કાર્યક્રમ દરમિયાન ભારતીય સાંકેતિક ભાષા શબ્દકોષ (મુકબધીરો માટે ઑડિયો અને ટેક્સ્ટ સંમિલિત સાંકેતિક ભાષા વીડિયો, જે અભ્યાસની યુનિવર્સિલ ડિઝાઇનને અનુરૂપ છે), ટોકિંગ બુક્સ (પ્રજ્ઞાચક્ષુઓ માટે ઑડિયો પુસ્તકો),
પ્રધાનમંત્રી શ્રીએ માઈક્રોસોફ્ટ કોર્પોરેશનના ચેરમેન અને સીઈઓ સત્ય નડેલા સાથે મુલાકાત કરી

પ્રધાનમંત્રી શ્રી નરેન્દ્ર મોદીએ માઈક્રોસોફ્ટ કોર્પોરેશનના ચેરમેન અને સીઈઓ સત્ય નડેલા સાથે મુલાકાત કરી અને કહ્યું કે ટેક્નોલોજી અને ઈનોવેશનમાં ભારતની પ્રગતિ ટેકની આગેવાની હેઠળના વિકાસના યુગની શરૂઆત કરી રહી છે. પ્રધાનમંત્રી શ્રીએ ટ્વીટ કર્યું; ''તમને મળીને આનંદ થયો @satyanadella. ટેક્નોલોજી અને ઇનોવેશનમાં ભારતની પ્રગતિ ટેકની આગેવાની હેઠળના વિકાસના યુગની શરૂઆત કરી રહી છે. અમારા યુવાનો એવા વિચારોથી ભરેલા છે જે ધરતીને બદલવાની ક્ષમતા ધરાવે છે.
કેન્દ્રીય મંત્રીમંડળે અરુણાચલ પ્રદેશની રાજધાની હોલોંગી, ઇટાનગર ખાતેના ગ્રીનફિલ્ડ એરપોર્ટનું “ડોની પોલો એરપોર્ટ, ઇટાનગર” નામકરણને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે હોલોંગી, ઇટાનગર ખાતેના ગ્રીનફિલ્ડ એરપોર્ટનું "ડોની પોલો એરપોર્ટ, ઇટાનગર" નામકરણ કરવાની મંજૂરી આપી છે. અરુણાચલ પ્રદેશની રાજ્ય સરકાર દ્વારા એરપોર્ટનું નામ 'ડોની પોલો એરપોર્ટ, ઇટાનગર' રાખવાનો ઠરાવ પસાર કરવામાં આવ્યો હતો, જે લોકોની પરંપરાઓ અને સમૃદ્ધ સાંસ્કૃતિક વારસાના પ્રતીક તરીકે સૂર્ય (ડોની) અને ચંદ્ર (પોલો) પ્રત્યેના રાજ્ય લોકોના આદરને પ્રતિબિંબિત કરે છે. ભારત સરકારે જાન્યુઆરી, 2019માં હોલોંગી ગ્રીનફિલ્ડ એરપોર્ટના વિકાસ માટે 'સૈદ્ધાંતિક' મંજૂરી આપી હતી. આ પ્રોજેક્ટ કેન્દ્ર સરકાર અને અરુણાચલ પ્રદેશની રાજ્ય સરકારની સહાયથી રૂ. 646 કરોડના ખર્ચે એરપોર્ટ ઓથોરિટી ઓફ ઈન્ડિયા (
આપણા માટે ગૌરવની વાત છે કે ચાર ભારતીય સ્થળોને રામસર માન્યતા મળી: પ્રધાનમંત્રી

પ્રધાનમંત્રી શ્રી નરેન્દ્ર મોદીએ કહ્યું કે આપણા માટે ગૌરવની વાત છે કે ચાર ભારતીય સ્થળોને રામસર માન્યતા મળી છે. કેન્દ્રીય પર્યાવરણ મંત્રી શ્રી ભૂપેન્દ્ર યાદવની શ્રેણીબદ્ધ ટ્વીટ્સના જવાબમાં પ્રધાનમંત્રીએ કહ્યું; "આપણા માટે ગૌરવની વાત છે કે ચાર ભારતીય સ્થળોને રામસર માન્યતા મળી છે. આ ફરી એકવાર ભારતના કુદરતી નિવાસસ્થાનને બચાવવા, વનસ્પતિ અને પ્રાણીસૃષ્ટિના સંરક્ષણ તરફ કામ કરવા અને હરિયાળા ગ્રહના નિર્માણ માટે વર્ષો જૂની નીતિઓને પ્રતિબિંબિત કરે છે."
પ્રધાનમંત્રી અને અફઘાનિસ્તાનના રાષ્ટ્રપતિએ એકબીજાને શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ આજે આફઘાનિસ્તાનના રાષ્ટ્રપતિ અશરફ ગની સાથે ટેલીફોન પર વાતચીત કરી હતી. બંને નેતાઓએ એકબીજાને નવરોજની શુભેચ્છાઓ પાઠવી હતી અને કહ્યું હતું કે આ તહેવાર બંને દેશોની સમાન પરંપરા અને સાંસ્કૃતિક સંબંધોનો પ્રતીક છે. બંને નેતાઓએ ખાસ કરીને કોવિડ-19 મહામારીને લઇને વિસ્તારમાં પેદા થયેલી પરિસ્થિતિ પર ચર્ચા અને સહયોગમાં વધારો કરવા માટે પોતાની પ્રતિબદ્ધતાનો પુનરોચ્ચાર કર્યો હતો.
પ્રધાનમંત્રીએ લાલ બહાદુર શાસ્ત્રીને તેમની જયંતી નિમિત્તે શ્રદ્ધાંજલિ અર્પી

પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી શ્રી લાલ બહાદુર શાસ્ત્રીજીને તેમની જયંતી નિમિત્તે શ્રદ્ધાંજલિ અર્પી હતી. પ્રધાનમંત્રીએ એક ટ્વીટમાં કહ્યું; “પૂર્વ પ્રધાનમંત્રી લાલ બહાદુર શાસ્ત્રીજીને તેમની જયંતી પર શત-શત નમન. મૂલ્યો અને સિદ્ધાંતો પર આધારિત તેમનું જીવન દેશવાસીઓ માટે હંમેશા પ્રેરણાસ્ત્રોત બની રહેશે.’
મંત્રીમંડળે વિજ્ઞાન અને ટેકનોલોજીને પ્રોત્સાહન આપવા માટે ભારતનાં અટલ ઇનોવેશન મિશન અને રશિયાનાં ફંડ “ટેલેન્ટ એન્ડ સકસેસ” વચ્ચેના સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળની બેઠકે વિજ્ઞાન અને ટેકનોલોજીને પ્રોત્સાહન આપવા તેમજ બંને દેશો વચ્ચે વિદ્યાર્થીઓ, શિક્ષકો, સંશોધકો અને વૈજ્ઞાનિકોના આદાન-પ્રદાનના માધ્યમથી સંગઠનાત્મક કાર્યને મજબૂત પાયો આપવા માટે ભારતનાં અટલ ઇનોવેશન મિશન અને રશિયાનાં ફંડ “ટેલેન્ટ એન્ડ સકસેસ” વચ્ચેનાં સમજૂતી કરાર (એમઓયુ)ને મંજૂરી આપી છે. આ સમજૂતી કરારો પર 5 ઓક્ટોબર, 2018ના રોજ હસ્તાક્ષર કરવામાં આવ્યા હતા. ફાયદાઓ: આ સમજૂતી કરારો ભારત અને રશિયા વચ્ચે વિદ્યાર્થીઓ, શિક્ષકો, સંશોધકો અને વૈજ્ઞાનિકોના આદાન-પ્રદાનના માધ્યમથી સંગઠનાત્મક કાર્યના મજબૂત પાયાને તેમજ વિજ્ઞાન અને ટેકનોલોજીને પ્રોત્સાહન આપશે. મુખ્ય અસરો: આ સમજૂતી કરારો બંને દેશોમાં શાળાઓ, યુનિવર્સિટીઓ, સાંસ્કૃતિક સંસ્થાઓ, વિજ્ઞાન અને ટેકનોલોજી તથા નિષ્ણાત શિક્ષણ સંસ્થાઓ, હાઈ ટેક કંપનીઓ, સ્ટાર્ટ અપ અને ઇનોવેશન કેન્દ્રો સાથે સંબંધો સ્થાપિત કરવા માટે એક માળખું પૂરું પાડશે. તેના દ્વારા બંને દેશોમાં નવા વૈજ્ઞાનિક જ્ઞાનનું નિર્માણ, બૌદ્ધિક સંપદાની ઉત્પત્તિ, નવીનીકરણ અને ઉત્પાદન વિકાસને પ્રોત્સાહન આપનાર પ્રવૃત્તિઓ થવાની સંભાવના છે. પૂર્વભૂમિકા: પ્રધાનમંત્રીએ 23-24મી ડિસેમ્બર, 2015ની તેમની રશિયાની મુલાકાત દરમિયાન, સોચીમાં સિરીયસ શૈક્ષણિક કેન્દ્રની મુલાકાત લીધી હતી, જ્યાં તેમણે રશિયન વિદ્યાર્થીઓને ભારતમાં ભારતીય વિદ્યાર્થીઓ સાથે કામ કરવા માટે આમંત્રણની દરખાસ્ત મૂકી હતી. ઓક્ટોબર 2018ના પ્રથમ સપ્તાહમાં રશિયાના રાષ્ટ્રપતિ, શ્રી વ્લાદિમીર પુતિનની મુલાકાતના પ્રારંભ પ્રસંગે રશિયાનાં દસ વિદ્યાર્થીઓએ ઓક્ટોબર 1 થી 4, 2018 દરમિયાન આઈઆઈટી, દિલ્હી ખાતે એક ઇનોવેશન બૂટ કેમ્પમાં પાંચ અટલ ટીંકરીંગ લેબ શાળાનાં દસ ભારતીય વિદ્યાર્થીઓ સાથે કામ કરવા માટે ભારતની મુલાકાત લીધી હતી. વિદ્યાર્થીઓએ આરોગ્ય અને કાળજી, અવકાશ વિજ્ઞાન, સ્વચ્છ ટેકનોલોજી, કૃષિ ટેકનોલોજી અને સ્માર્ટ મોબિલીટી આ પાંચ ક્ષેત્રોમાં નવા પ્રોટોટાઈપ્સના વિકાસની સંભાવના શોધવા માટે નવિનીકૃત વિચારો પર કામ કર્યું હતું. તે દરમિયાન શોધી કાઢવામાં આવેલા પ્રોટોટાઈપ્સને 5મી ઓક્ટોબર, 2018ના રોજ ભારતના પ્રધાનમંત્રી શ્રી નરેન્દ્ર મોદી અને રશિયન ફેડરેશનના રાષ્ટ્રપતિ શ્રી વ્લાદિમીર પુતિન સમક્ષ યુવા વિદ્યાર્થી સંશોધકો દ્વારા પ્રસ્તુત કરવામાં આવ્યા હતા. આ સમજૂતી કરારોના માધ્યમથી ભારતનાં અટલ ઇનોવેશન મિશન (એઆઈએમ) અને રશિયાનાં ફંડ “ટેલેન્ટ એન્ડ સકસેસ”, વચ્ચે સંગઠનાત્મક કાર્યને યથાવત ચાલુ રાખવાની દરખાસ્ત મુકવામાં આવી છે.
પ્રધાનમંત્રીએ વીડિયો કોન્ફરન્સ મારફતે કૃષિ કુંભને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સ મારફતે લખનઉમાં કૃષિ કુંભને સંબોધન કર્યું હતું. પ્રધાનમંત્રીએ વિશ્વાસ વ્યક્ત કર્યો હતો કે, ખેડૂતોનો આ મહાકુંભ કૃષિ ક્ષેત્રમાં નવી ટેકનોલોજી અપનાવવા માટેનો માર્ગ મોકળો કરશે અને વધારે સારી રોજગારીની તકોનું સર્જન કરશે. પ્રધાનમંત્રીએ અનાજની ખરીદી નોંધપાત્ર રીતે વધારવાનાં પ્રયાસ કરવા બદલ ઉત્તરપ્રદેશ સરકારની પ્રશંસા કરી હતી. તેમણે ભારપૂર્વક ઉમેર્યું હતું કે, ખેડૂતો દેશને પ્રગતિનાં પંથે દોરી રહ્યાં છે. તેમણે વર્ષ 2022 સુધી ખેડૂતોની આવક બમણી કરવાની કેન્દ્ર સરકારની કટિબદ્ધતાનો પુનરોચ્ચાર કર્યો હતો. આ સંદર્ભમાં તેમણે સરકારે આંતરિક ખર્ચાઓ ઘટાડવા અને નફો વધારવા માટે લીધેલા વિવિધ શ્રેણીબદ્ધ પગલાંઓનો ઉલ્લેખ કર્યો હતો. તેમણે જણાવ્યુ હતુ કે, નજીકનાં ભવિષ્યમાં દેશભરમાં ખેતરોમાં મોટી સંખ્યામાં સોલાર પમ્પો સ્થાપિત કરવામાં આવશે, સરકાર કૃષિવિજ્ઞાનનાં ફાયદા આપવા કામ કરી છે અને આ દિશામાં એક પગલાં સ્વરૂપે વારાણસીમાં ચોખા સંશોધન કેન્દ્રની સ્થાપના થઈ છે. પ્રધાનમંત્રીએ ખેતીવાડીમાં મૂલ્ય સંવર્ધનનાં મહત્ત્વ વિશે પણ વાત કરી હતી. તેમણે ખાદ્ય પ્રસંસ્કરણ ક્ષેત્રમાં લેવામાં આવેલા પગલાંઓનો ઉલ્લેખ પણ કર્યો હતો. તેમણે કહ્યું હતું કે, હરિયાળી ક્રાંતિ પછી હવે દૂધનાં ઉત્પાદન, મધનાં ઉત્પાદન તેમજ પોલ્ટ્રી (મરઘાં ઉછેર) અને માછીમારી પર ધ્યાન કેન્દ્રિત કરવામાં આવ્યું છે. આ કૃષિ કુંભ દરમિયાન પ્રધાનમંત્રીએ જળ સંસાધનોનાં ઉચિત ઉપયોગ, સંગ્રહ માટે શ્રેષ્ઠ ટેકનોલોજી તથા ખેતીવાડીમાં અદ્યતન ટેકનોલોજીનાં ઉપયોગ જેવી બાબતો પર ચર્ચા કરવા માટે અપીલ કરી હતી. તેમણે બદલાતી નવી ટેકનોલોજીઓ અને નવી પદ્ધતિઓ અપનાવવાની જરૂરિયાત પર ભાર મૂક્યો હતો, જે લણણી પછી પરાળ સળગાવવાની ખેડૂતોની સમસ્યાનું પણ સમાધાન કરશે.
મંત્રીમંડળે જાન્યુઆરી, 2017થી બાકી વધુ 2 ટકા મોંઘવારી ભથ્થા/મોંઘવારી રાહતને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી મંત્રીમંડળની બેઠકમાં કેન્દ્ર સરકારના કર્મચારીઓને મોંઘવારી ભથ્થું (ડીએ) અને પેન્શનર્સને મોંઘવારી રાહત (ડીઆર)ના વધારાનો હપ્તો આપવા મંજૂરી આપી હતી, જે 01.01.2017થી લાગુ પડશે. તેમાં ભાવવધારાને સરભર કરવા મૂળ પગાર/પેન્શનના 2 ટકાના વર્તમાન દર સુધી વધારો થયો છે. આ વધારો સ્વીકાર્ય ફોર્મ્યુલા સાથે સુસંગત છે, જેનો આધાર સાતમા કેન્દ્રીય પગાર પંચની ભલામણો છે. સરકારી તિજોરી પર મોંઘવારી ભથ્થું અને મોંઘવારી રાહતને પગલે નાણાકીય વર્ષ 2017-18 (જાન્યુઆરી, 2017થી ફેબ્રુઆરી, 2018 સુધીના 14 મહિનાના ગાળા માટે)માં દર વર્ષે રૂ. 5,827.23 કરોડનું ભારણ વધશે. તેનાથી કેન્દ્ર સરકારના 48.85 લાખ કર્મચારીઓ અને 55.51 લાખ પેન્શનર્સને લાભ થશે.
પ્રધાનમંત્રીએ ચક્રવાતની સ્થિતિ અંગે ઓડિશાના મુખ્યમંત્રી સાથે વાતચીત કરી

પ્રધાનમંત્રી શ્રી નરેન્દ્ર મોદીએ ઓડિશાના વિવિધ હિસ્સાઓમાં ચક્રવાતની સ્થિતિ અંગે ઓડિશાના મુખ્યમંત્રી નવીન પટનાઈક સાથે વાતચીત કરી. પ્રધાનમંત્રીએ એક ટ્વીટમાં કહ્યું; “ઓડિશાના વિવિધ હિસ્સાઓમાં ચક્રવાતની સ્થિતિ અંગે મુખ્યમંત્રી @…
વિડિયો કોન્ફરન્સ મારફતે એગ્રિકલ્ચર ઇન્ફ્રાસ્ટ્રક્ચર ફંડ હેઠળ ધિરાણ સુવિધા શરૂ થવાના પ્રસંગે પ્રધાનમંત્રીના સંબોધનનો મૂળપાઠ

આજે હળછઠ છે, ભગવાન બલરામની જયંતી છે. તમામ દેશવાસીઓને, ખાસ કરીને ખેડૂત સાથીદારોને હળછઠની, દાઉ જન્મોત્સવની શુભેચ્છા !! આ અતિ પવિત્ર પ્રસંગ પર દેશમાં ખેતીવાડી સાથે સંબંધિત સુવિધાઓ તૈયાર કરવા માટે એક લાખ કરોડ રૂપિયાના વિશેષ ફંડનો શુભારંભ કરવામાં આવ્યો છે. એનાથી ગામડે-ગામડે અનાજ અને શાકભાજીનો સંગ્રહ કરવા માટે વધારે સારી સુવિધા, આધુનિક કોલ્ડ સ્ટોરેજની ચેઇન તૈયાર કરવામાં મદદ મળશે અને ગામડામાં રોજગારીની અનેક તકોનું સર્જન થશે. એની સાથે-સાથે સાડા 8 કરોડ ખેડૂત પરિવારોના ખાતામાં પીએમ કિસાન સમ્માન નિધિ સ્વરૂપે 17 હજાર કરોડ રૂપિયા ટ્રાન્સફર કરીને પણ મને બહુ સંતોષ થઈ રહ્યો છે. સંતોષ એ વાતનો છે કે, આ યોજનાનો જે લક્ષ્યાંક હતો, એ પૂરો થઈ રહ્યો છે. દરેક ખેડૂતના કુટુંબ સુધી સીધી મદદ પહોંચે અને જરૂરિયાતના સમયે મળે – આ ઉદ્દેશમાં યોજનાની સફળતા સમાયેલી છે. છેલ્લાં દોઢ વર્ષમાં આ યોજનાના માધ્યમથી 75 હજાર કરોડ રૂપિયા ખેડૂતોના બેંક ખાતામાં સીધા જમા થઈ ગયા છે. એમાંથી 22 હજાર કરોડ રૂપિયા તો કોરોનાના કારણે લાગુ લોકડાઉન દરમિયાન ખેડૂતો સુધી પહોંચાડવામાં આવ્યાં છે. સાથીઓ, દાયકાઓથી એક માંગણી અને એના પર મંથન ચાલી રહ્યું હતું કે, ગામડાઓમાં ઉદ્યોગો સ્થાપિત કેમ થતા નથી? જેમ ઉદ્યોગોને પોતાના ઉત્પાદનની કિંમત નક્કી કરવાની અને ઉત્પાદનનું વેચાણ દેશમાં કોઈ પણ જગ્યાએ કરવાની છૂટ મળે છે, તેમ ખેડૂતોને એમના પાકની કિંમત નક્કી કરવાની અને એનું વેચાણ દેશમાં કોઈ પણ જગ્યાએ કરવાની સુવિધા કેમ ન મળે? આપણે જોઈએ છીએ કે, જો સાબુનું કારખાનું એક શહેરમાં હોય, તો એનું વેચાણ એ જ શહેરમાં કરવું પડે છે. પણ અત્યાર સુધી ખેતીવાડી ક્ષેત્રમાં આ જ પ્રથા ચાલતી હતી. જ્યાં અનાજ પેદા થાય છે, ત્યાં ખેડૂતને સ્થાનિક બજારમાં જ એનું વેચાણ કરવું પડતું હતું. વળી બીજી એ માંગણી પણ થતી હતી કે, અન્ય ઉદ્યોગોમાં કોઈ વચેટિયાઓ નથી, તો અનાજના વેપારમાં કેમ હોવા જોઈએ? જો ઉદ્યોગોને વિકાસ માટે માળખાગત સુવિધા પૂરી પાડવામાં આવે છે, તો પછી કૃષિ ક્ષેત્રને પણ આધુનિક માળખાગત સુવિધાઓ મળવી જોઈએ. સાથીઓ, હવે આત્મનિર્ભર ભારત અભિયાન અંતર્ગત ખેડૂત અને કૃષિ સાથે સંબંધિત આ તમામ સવાલોનું સમાધાન શોધવામાં આવ્યું છે. એક દેશ, એક બજારના જે મિશનને લઈને છેલ્લાં 7 વર્ષથી કામ ચાલી રહ્યું હતું અને હવે એ પૂર્ણ થઈ રહ્યું છે. સૌપ્રથમ e-
મંત્રીમંડળે (i) ઇન્ટર-બેંક લોકલ કરન્સી ક્રેડિટ લાઇન સમજૂતી અને (ii) બ્રિક્સ ઇન્ટરબેંક કોઓપરેશન મિકેનીઝમ હેઠળ એક્ઝિમ બેંક દ્વારા ક્રેડિટ રેટિંગ્સ સાથે સંબંધિત સહકાર નિવેદન પર હસ્તાક્ષરને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે (1) ઇન્ટરબેંક લોકલ કરન્સી ક્રેડિટ લાઇન એગ્રીમેન્ટ અને (2) બ્રિક્સ ઇન્ટરબેંક કોઓપરેશન મિકેનિઝમ હેઠળ સહભાગી સભ્ય બેંકો સાથે એક્ઝિમ બેંક દ્વારા ક્રેડિટ રેટિંગ્સ સંબંધિત સહકારી નિવેદન પર હસ્તાક્ષરને મંજૂરી આપી છે. આ બંને સમજૂતી અને સમજૂતીકરાર મૂળ સંધિઓ છે અને ફરજિયાત કે બાધ્ય નથી. એક્ઝિમ બેંકનાં બોર્ડ ઓફ ડિરેક્ટર્સ વાટાઘાટ કરવાની અને કોઈ પણ કોન્ટ્રાક્ટ પૂર્ણ કરવાની તથા તેમનાં માળખાની અંદર પ્રતિબદ્ધતા પૂર્ણ કરવાની સત્તા ધરાવે છે. અસર સમજૂતીઓ પારસ્પરિક લાભનાં ક્ષેત્રની અંદર બહુપક્ષીય આદાનપ્રદાનને પ્રોત્સાહન આપશે, જે બ્રિક્સ દેશો સાથે રાજકીય અને આર્થિક સંબંધોને ગાઢ બનાવશે. સમજૂતી પર હસ્તાક્ષર એક્ઝિમ બેંકને સીડીએસ, વીઇબી અને બીએનડીઇએસ જેવી મોટી વિકાસ ધિરાણ સંસ્થાઓ સાથે આંતરરાષ્ટ્રીય પ્લેટફોર્મમાં સ્થાન આપશે. ઉચિત સમયે એક્ઝિમ બેંક આ સમજૂતીનો ઉપયોગ કરીને કોઈ પણ સભ્ય સંસ્થાઓ સાથે દ્વિપક્ષીય સમજૂતી કરીને તેનાં વ્યવસાય માટે સંસાધનો ઊભા કરી શકે છે. જ્યારે વાણિજ્યિક શરતોમાં સહ-ધિરાણ માટે તકો ઊભી થશે, ત્યારે કોઈ પણ બે સભ્ય સંસ્થાઓ (ઉદાહરણ તરીકે, ભારત અને દક્ષિણ આફ્રિકા) દ્વારા, બંને સંસ્થાઓ દ્વારા એક ચલણમાં ધિરાણ પ્રદાન કરવાનું સંભવિત બનાવશે. પૃષ્ઠભૂમિ એક્ઝિમ બેંક ભારતનાં આંતરરાષ્ટ્રીય વેપાર માટે ધિરાણ પૂરું પાડે છે, તેની સુલભતા ઊભી કરે છે અને તેને પ્રોત્સાહન આપે છે. તે શિપમેન્ટ પૂર્વે અને શિપમેન્ટ પછીનાં તબક્કાઓમાં ટેકનોલોજીની આયાત, ઉત્પાદન વિકાસની નિકાસ, નિકાસ ઉત્પાદન અને નિકાસ ધિરાણ તથા વિદેશી રોકાણ માટેનાં વ્યાવસાયિક ચક્રનાં વિવિધ તબક્કાઓમાં સ્પર્ધાત્મક દરે ધિરાણ પ્રદાન કરે છે. ઇન્ટરબેંક લોકલ કરન્સી ક્રેડિટ લાઇન સમજૂતી બ્રિક્સ ઇન્ટરબેંક કોઓપરેશન મિકેનિઝમ હેઠળ સ્થાનિક ચલણમાં એક્ષ્ટેન્ડેડ ક્રેડિટ ફેસિલિટી પર પ્રારંભિક માસ્ટર સમજૂતી પાંચ વર્ષ માટે માન્ય હતી, જે માર્ચ, 2017માં પૂર્ણ થઈ છે. કેટલીક સભ્યો બેંકો (સીડીબી અને વીઇબી તથા સીડીબી અને બીએનડીઇએસ જેવી)એ વર્ષ 2012માં થયેલી માસ્ટર સમજૂતી હેઠળ સ્થાનિક ચલણમાં ધિરાણ માટે દ્વિપક્ષીય સમજૂતીઓ કરી છે, એ સમજી શકાય છે. વપરાશ કરવા માટે હાલની સ્થિતિ બહુ ઉચિત નથી છતાં તે ભવિષ્યમાં ઉચિત તક ઊભી થવાનાં કેસમાં સક્ષમ ખાસિયત તરીકે આ સમજૂતીને જાળવી રાખવું ઉપયોગી હતું. એક્ઝિમ બેંક જોખમ ઘટાડવા વિવિધ ચલણોમાં ઓફ-શોર બજારમાં સંસાધનો ઊભા કરે છે અને જોખમ ઘટાડવા અદલાબદલી કરે છે. મૂળ સમજૂતી સભ્યો બેંકો સાથે દ્વિપક્ષીય સમજૂતીઓ કરવા અનેબલર તરીકે કામ કરશે, જે હસ્તાક્ષરકર્તાઓનાં રાષ્ટ્રીય કાયદા, નિયમો અને આંતરિક નીતિઓને આધિન છે. ક્રેડિટ રેટિંગ્સ સાથે સંબંધિત સહકાર નિવેદન તે અન્ય બેંક પાસેથી પ્રાપ્ત થનાર વિનંતીને આધારે બ્રિક્સમાં સભ્ય દેશોની બેંકો વચ્ચે ક્રેડિટ રેટિંગ્સ વહેંચવા સક્ષમ બનાવશે. તેનાથી આંતરરાષ્ટ્રીય ધિરાણ સાથે સંબંધિત ધિરાણનું જોખમ ઘટાડવા માટે આદર્શ વ્યવસ્થા ઊભી થશે. ભવિષ્યમાં આ પ્રકારની વ્યવસ્થા બ્રિક્સ દેશો દ્વારા વૈકલ્પિક રેટિંગ એજન્સી ધરાવવાની દરખાસ્ત માટે પ્રી-કર્સર તરીકે પણ કામ કરી શકે છે. ચીનનાં શિયામેનમાં 4 સપ્ટેમ્બર, 2017નાં રોજ આયોજિત બ્રિક્સ બેઠકમાં વિવિધ દેશોનાં લીડર દ્વારા તૈયાર કરવામાં આવેલ બ્રિક્સ લીડર્સ શિયામેન ડેક્લેરેશનમાં સમજૂતી અને સમજૂતીકરાર (એમઓયુ)નો ઉલ્લેખ પણ કરવામાં આવ્યો છે.